Protest u Gračanici
Nekoliko stotina Srba danas je u Gračanici protestovalo zbog prošlonedeljnog hapšenja srpskih policajaca u gnjilanskoj opštini
Obraćajući se skupu, poslanica u Skupštini Kosova Rada Trajković rekla je da zabrinjava činjenica da se pritisak i nasilje nad Srbima u kontinuitetu nastavlja. Ona je zatražila da se uhapšeni Srbi iz Kosovskog Pomoravlja oslobode jer su, kako kaže krivi, samo zato što su živeli na Kosovu, a radili u centralnoj Srbiji. ”, rekla je Trajkovićeva. Poslanica u Skupštini Kosova Vesna Mikić je aludirajući na gradonačelnika Parteša Nenada Cvetkovića koji je u jučerasnjoj izjavi beogradskim medijima rekao da je on prijavio uhapšene policajce, rekla da pojedini Srbi u kosovskim institucijama ne rade u interesu Srba. ”, rekla je Mikićeva. Podršku skupu dala je i Kosovska strateško akciona mreža-organizacija koja okuplja oko 90 uglavnom srpskih nevladinih organizacija. Predstavnik te mreže Nenad Maksimović za Glas Amerike kaže da hapšenje Srba nije potez koji doprinosi smirivanju situacije i razvoju medjuetničkih odnosa na Kosovu. rekao je Maksimović Na skupu je pročitano pismo upućeno visokoj predstavnici EU Ketrin Ešton i američkoj državnoj sekretarki Hilari Klinton u kome se upozorava na, kako se navod,i sve učestalije obračune Albanaca u kosovskoj policiji sa Srbima. Posle čitanja pisma, Srbi su organizovali protestnu šetnju do manastira Gračanica. Pripadnici specijalne jedinice Kosovske policije ROSU uhapsili su u subotu 25. februara šestoricu Srba sa područja Gnjilana, koji se terete za "napad na pravni poredak Kosova i ometanje policije u vršenju službene dužnosti". Šesti uhapšeni je posle saslušanja pušten. Ostaloj petorici je određen pritvor do 30 dana, a osumnjičeni su smešteni u pritvorske jedinice u okružnim zatvorima u Prištini i Gnjilanu.